אנשים אשר נחשפים שעות ארוכות לקרינת השמש הינם בסיכון מוגבר לפיתוח סרטן העור ובמיוחד לגידולים מסוג BCC‏ Basal Cell Carcinoma וכן מלנומה Melanoma, לפיכך מומלץ להפנות אותם לבדיקה שנתית אצל רופא עור לגילוי שומות וכתמי עור חשודים על מנת לאפשר גילוי מוקדם של חשד לגידולי סרטן העור.
אבחנה של סרטן העור בשלבים ראשונים והתחלתיים משפרת בצורה משמעותית את סיכויי ההחלמה ומכאן חשיבותה הרבה.
על רופא המשפחה מוטלת החובה לקבל מכל מטופל מידע שלם הרלבנטי לסיכון שלו לפתח מחלות שונות ובין היתר לגבי המקצוע של המטופל, שכן יש מקצועות רבים עם סיכון מוגבר למחלות שונות.
אם יתברר לאחר בחינת התיעוד הרפואי כי רופא המשפחה כלל לא היה מודע לחשיפתו המוגברת של המטופל לשמש במסגרת עבודתו או שלא הפנה את המטופל לבדיקת רופא עור למרות הסיכון המוגבר שלו יתכן וניתן יהיה לבסס עילת תביעה בטענה של רשלנות רפואית שגרמה לאיחור באבחנת סרטן העור כנגד הרופא וקופת החולים.